Minarett (Eisgruab)

mini|Blickáchsn vaum Schlossteich aufs Minarett
mini|Zentrale Stiang
mini|Dekorationsdetail

As Minarett (auch: tiakischer Turm, Moscheeturm oda babylonischer Turm) is a Staffagebau im Poark vaum Schloss Eisgruab in Eisgruab, Tschechei, Bestandteil vau da Kulturlaundschåft Eisgruab-Födsberg und dåmit vaum gleichnåmign UNESCO-Wöderbe.

 Geschichte 
As Minarett is 1797 bis 1804 nåch Pläne vau Joseph Hardtmuth im Auftrag vau Alois I. von Liechtenstein erricht woan. Es staund am Énd ana da åcht Alleen und Sichtschneisn, dé an Jågdstern vaum Wüdgehege vaum Schloss Eisgrub büdt haum und vau dene jede an ernam Énd an soichn optischen Bezugspunkt erhoidn hod. As Minarett woar da exotischste und aufwändigste vau dene Staffagebauten. Zatloukal: Die Kulturlandschaft, S. 104. 

Ois da Park nåch 1805 in an englischn Laundschåftsgoatn umgstoit woan is, woar dé Sichtáchsn zwischn am Schloss Eisgrub undm Minarett ans da wenign gärtnarischn Element, des vau da voraungehendn Goatngestoitung erhoidn bliem is. Zatloukal: Die Kulturlandschaft, S. 101. 

 Gebäude 
Bedingt durchs sumpfige Gländ woas sehr aufwändig, as Gebäude stabil zum baun. Sei Fundament ruahd auf hundate vau mid Eisn bschlågne Holzpfähle, mehrane übaranaund liengnde Hoizrostn und ana åbschliaßendn Låg Staplåttn. Erst darauf is as Fundament aufgmauat woan. Insgsaumt hod as Minarett fosd a Million Guidn kosd. Zatloukal: Die Kulturlandschaft, S. 107. 

As Gebäude is streng symmetrisch auglegd. As Erdgschoss vaum Gebäude stehd auf an viereckign Grundriss, den an Arkadenumgang umschliaßd. Emfois nåchm viereckeign Grundriss richt sé da erste Stock aus. Erst draus rågt mittig as Minarett mehr ois 60 Meta in dé Hächn. Da Turm is in vier Segment teilt: Dé beidn untan haum an åchteckign Querschnitt, dé darüba foigendn an zylindrischn. Dé Segment san durch umlaufende Balkone vonanaund trennt. Gekrönt werd as Minarett durch a Kuppl und dé Mondsichl. 302 Stufn fiahn aufn oban, drittn Balkon vaum Turm. Übam Gesims vau de badn untan Stockwerk erhem sé 12 Türm und vier Kuppln. Ursprünglich hod an Turm no a Terrassn mid vier Eckpavillons umgehm. Dé san im Zuge vau da Umgstoitung vaum Poark in an englischn Laundschåftspoark 1810 augrissn woan. As Gebäude is ausgmoid und mid moralisierende Inschriften in arabischa Schrift vaseng. Gleichs güt fia dé åcht Säle, dé – nebam Stianghaus – an ersten Stock einehman. Zatloukal: Die Kulturlandschaft, S. 107. 

Funktional is as Bauwerk zum an Bezugspunkt fia vaschiedene Sichtachsn ausm und indn Park, zum aundan a Aussichtsturm. Vaum Turm reicht da Blick üban gsaumtn Parkbereich bis Lundnburg nach Ostn und Nikoisburg im Westn. NN: Das Minarett. 

 Wissenswert 
Ähnliche „maurische“ Großbauten in Parkanlagen san dé Moschee in den Royal Botanic Gardens und dé Moschee im Schwetzinger Schlossgarten. Zatloukal: Die Kulturlandschaft, S. 107. 

 Siehe auch 
 Listn vau Bautn da Liechtenstna in da Kulturlaundschåft Eisgruab-Födsberg

 Literatur 
 NN: Das Minarett von Lednice. In: Wiener Zeitung vom 30. Mai 2005.
 Pavel Zatloukal (Hg.), Pŕemysl Krejčiŕik und Ondŕej Zatloukal: Die Kulturlandschaft Lednice-Valtice. Foibos Books, Prag 2012.

 Weblinks 

 Zámek Lednice (deutsch)

 Einzelnachweise 

Minarett
Kategorie:Okres Břeclav
Kategorie:Liechtensteiner Geschichte
Kategorie:Bauwerk des Hauses Liechtenstein
Kategorie:Nationales Kulturdenkmal (Tschechien)
Kategorie:Kulturdenkmal im Okres Břeclav
Kategorie:Lednice
Kategorie:Aussichtsturm in Tschechien
Kategorie:Erbaut in den 1800er Jahren
Kategorie:Aussichtsturm in Europa
Kategorie:Orientalisierende Architektur
Kategorie:Folly (Gartenkunst)